Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 412/08/8811	Trebišov, 4.3.2014
EEČ : 2-69-117-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a, odsek 3 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Dňa 13.05.2008 v čase okolo 21.30 h XXXXX, XXXXX a XXXXX po vzájomnej dohode došli na parkovisko za Motorestom Kanada v obci XXXXX, kde XXXXX s pomocou ostatných páchateľov pripol náves značky Krone rady SF 24/13, 6-G 70, model OV0400, ev. č. JXP 819 k ťahaču Scania R 420, ev. č. MI 588 BR a tento odtiahol do mesta XXXXX do areálu bývalého PD, kde nasledujúce ráno, teda 14.05.2008 prišli k návesu spolu s XXXXX a XXXXX, XXXXX s pomocou prineseného páčidla vylomil visiacu zámku zabezpečujúcu náves, tento otvorili a zvnútra návesu odcudzili nealkoholické nápoje značiek Coca Cola, Coca Cola leight, Sprite a Fanta v množstve 14 zabalených europaliet, tovar na vozidle Avia, ev. č. 572 AX na 3x odviezli a ukryli v garáži v obci XXXXX v dome č. 118, pričom v jednom prípade im s nakládkou a vykládkou pomáhal aj XXXXX, čím takto svojím konaním spôsobili odcudzením tovaru pre prepravnú firmu XXXXX - XXXXX, 74 - 320 Barlinek, Ogrodova 13 A, Poľská republika škodu 10.811,23 € (348.345,13 Sk) a pre majiteľa návesu - firmu MARFINA, Transit  AB,  so  sídlom  v   meste   Vaxjo   vo   Švédsku   škodu 9.237,- € (278.273,86 Sk),  celková  škoda  predstavuje sumu 20.048,23 € (626.618,99 Sk),

lebo je nepochybné, že skutok nespáchal obvinený

Odôvodnenie:
	Uznesením vyšetrovateľa OR PZ, Odboru kriminálnej polície XXXXX pod sp. zn. XXXXX zo dňa 14.05.2008 bolo vznesené obvinenie XXXXX pre zločin krádeže podľa § 212 ods. 2 písm. a, ods. 4 písm. a Tr. zák. spáchaného formou spolupáchateľstva podľa § 20 Tr. zák. na tom skutkovom základe, že dňa  13.05.2008 v čase okolo 21.30 h po vzájomnej dohode došli XXXXX, XXXXX, XXXXX, XXXXX, XXXXX a XXXXX na parkovisko za Motorestom Kanada v obci XXXXX, kde XXXXX s pomocou ostatných páchateľov pripol náves značky Smitz, ev. č. JXP 819 k ťahaču Scania, doposiaľ nezisteného typu a nezisteného evidenčného čísla a tento následne odtiahol do mesta XXXXX do areálu bývalého PD, kde XXXXX s pomocou prineseného páčidla vylomil visiacu zámku zabezpečujúcu náves, tento otvorili a zvnútra odcudzili tovar - nealkoholické nápoje značiek Coca Cola, Coca Cola leight, Sprite a Fanta v množstve 14 zabalených europaliet, následne z rezervnej nádrže spustili do pripravenej nádoby naftu v množstve najmenej 50 litrov a začali odmontovávať aj kolesá na pravej strane návesu, tovar na vozidle Avia, ev. č. 572 AX na 3x odviezli a ukryli v garáži v obci XXXXX v dome č. 118, čím tak svojím konaním spôsobili odcudzením tovaru a nafty pre prepravnú firmu XXXXX - XXXXX, 74 - 320 Barlinek, Ogrodova 13 A, Poľská republika škodu najmenej 800.000,- Sk a pre majiteľa návesu - firmu MARFINA, Transit  AB,  so  sídlom  v meste   Vaxjo   vo   Švédsku   škodu najmenej 800.000,- Sk, spolu predstavuje škoda spôsobená krádežou výšku najmenej 1.600.000,- Sk. 

V priebehu vyšetrovania výsluchmi poškodených strán v Poľskej republike a vo Švédskom kráľovstve, poskytnutých na základe právnej pomoci s odvolaním sa na článok 1 odsek 1 Európskeho dohovoru o vzájomnej pomoci v trestných veciach medzi členskými štátmi Európskej únie, bola špecifikovaná škoda tak, že pre prepravnú firmu XXXXX - XXXXX, 74 - 320 Barlinek, Ogrodova 13 A, Poľská republika vznikla škoda 10.811,23 € (348.345,13 Sk) a pre majiteľa návesu - firmu MARFINA, Transit  AB,  so  sídlom  v meste   Vaxjo   vo   Švédsku vznikla škoda vo výške 9.237,- € (278.273,86 Sk), teda celková škoda vo výške 20.048,23 € (626.618,99 Sk), z toho dôvodu bol skutok prekvalifikovaný na prečin krádeže podľa § 212 ods. 2 písm. a, ods. 3 písm. a Tr. zák. spáchaný formou spolupáchateľstva podľa § 20 Tr. zák.

Obvinený XXXXX vo svojej výpovedi uviedol, že o tom, že náves pochádzal z krádeže, sa dozvedel až poobede okolo 14.00 h v deň skutku, kedy mu mal zavolať brat obv. XXXXX, že ten náves bol ukradnutý, aby sa pripravil na to, že možno za ním prídu policajti. Až do tej chvíle mu nik zo spoluobvinených nepovedal, že ide o trestný čin a do uvedenej situácie sa dostal nevinne, vôbec nevedel, že pomáha nakladať a poprekladať kradnutý tovar. 

Vyššie uvedenú skutočnosť potvrdili vo svojich následných výsluchoch aj obvinení XXXXX dňa 11.12.2013, XXXXX dňa 27.01.2014, XXXXX dňa 11.12.2013, XXXXX dňa 11.12.2013 a XXXXX dňa 27.01.2014, keď vo svojich výpovediach uviedli, že ani jeden z nich nespomenul pri páchaní skutku pred XXXXX, že ide o krádež a brat mu to mal oznámiť až po skutku, t. j. po tom, ako polícia zistila páchateľov.
Na základe vyššie uvedených skutočností bolo potrebné trestné stíhanie zastaviť v zmysle § 215 ods. 1 písm. c Tr. por., lebo je  nepochybné, že obv. XXXXX skutok nespáchal. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka